# Aileen Riggin

### Wikipedia

Aileen Riggin Soule (s. 2. toukokuuta 1906, Newport - k. 17. lokakuuta 2002, Honolulu) oli yhdysvaltalainen uimari, uimahyppääjä ja olympiavoittaja.

Riggin oppi uimaan kuusivuotiaana ja hän aloitti uimahyppäämisen vuonna 1919. Vuoden 1920 olympialaisissa Antwerpenissa hän voitti kultaa naisten 3 metrin ponnahduslautakilpailussa ja 14-vuotiaana hänestä tuli kautta aikojen nuorin yhdysvaltalainen olympiavoittaja. Hän oli myös kisojen pienikokoisin urheilija: 140-senttinen Riggin painoi vain 29,5 kiloa.

Vuoden 1924 kisoissa Pariisissa Rigginistä tuli ensimmäinen urheilija, joka voitti mitalin sekä uinnissa että uimahypyissä: hän oli hopealla 3 metrin ponnahduslaudalla ja pronssilla 100 metrin selkäuinnissa.

Amatööriuransa jälkeen Riggin alkoi tähdittämään Billy Rosen Aquacade-vesinäytöksiä. Hänestä tuli myös yksi ensimmäisistä amerikkalaisista naisurheilukirjoittajista. Riggin menestyi myös veteraaniurheilijana. 82-vuotiaana hän rikkoi yhdeksän eri ikäluokkien kansallista ennätystä. 86-vuotiaana Masters-uintien MM-kisoissa hän voitti kuuden ikäluokan mestaruudet.

Kuollessaan 96-vuotiaana Riggin oli pisimpään elänyt yhdysvaltalainen olympiavoittaja.

## [muokkaa] Aiheesta muualla

- Riggin olympic.org:ssa

| Tämä uimarista kertova artikkeli on tynkä. Voit auttaa Wikipediaa laajentamalla artikkelia.

Haettu osoitteesta http://fi.wikipedia.org../../../a/i/l/Aileen_Riggin_c26a.html

Luokat: Yhdysvaltalaiset olympiavoittajat | Yhdysvaltalaiset uimahyppääjät | Yhdysvaltalaiset uimarit | Uimarityngät

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- English
- Español